黃智賢(Ben)與蔣祖曼(Joeman)於《逆天奇案 2》是一對,幕前甜蜜溫馨,但 Joeman爆料,原來阿Ben每到半夜是開籠雀,她說:「阿Ben一日到黑,只要未埋位前就唱歌,表演慾非常強,有時拍到半夜突然傳來午夜歌聲,佢話可以令大家唔眼瞓,不過佢真係唱得好好聽,更俾我偷拍到佢,我成日都問佢幾時帶我去登台。」
阿Ben亦有讚Joeman唱歌好聽,原本《逆天》首輯之後想一齊情侶檔登台,可惜遇上疫情,但機會留俾有準備的人,他指等機會再孖住一齊去唱歌。Joeman 即說:「我有好多首本名曲,隨時都可以配合,我都好想掘金呀。」阿Ben笑言:「我哋去到邊度都係好拍檔呀!」
至於全劇「最疏扶」主角,Ben與Joeman指非張穎康莫屬,他經常都偷閒練高爾夫球。張穎康笑說:「我這個精神病人,響監獄裡面,又不用化妝及梳頭,我等大家埋位有好多時間嘛,又對住成個草地,既然我車尾長期有兩枝高爾夫球棍,就利用一下時間練習啦,點知俾工作人員拍低咗視頻,話我真的似足精神病人,所以這個角色不用培養情緒,我一嚟就入戲。」